**JUDEŢUL SATU MARE**

**CONSILIUL JUDEŢEAN SATU MARE**

**DIRECŢIA ARHITECT ŞEF**

**Nr........... din ...............................2024**

## RAPORT DE SPECIALITATE

**pentru modificarea Anexei nr. 1 și a Anexei nr. 2 la Hotărârea Consiliului Judeţean**

**Satu Mare nr. 126/ 26.06.2017 privind aprobarea componenţei nominale a Comisiei Tehnice**

**de Amenajare a Teritoriului şi Urbanism a judeţului Satu Mare**

**şi a Regulamentului de funcţionare a acesteia**

În baza dispozițiilor art. 37 alin. (1), (1^1), (1^2), (1^3), (2), (3), (4), (6) din *Legea nr. 350/2001 privind amenajarea teritoriului şi urbanismul*, cu modificările şi completările ulterioare, în conformitate cu care: „în scopul îmbunătăţirii calităţii deciziei referitoare la dezvoltarea spaţială durabilă, în coordonarea preşedinţilor consiliilor judeţene şi a primarilor de municipii şi oraşe, respectiv a primarului general al municipiului Bucureşti se constituie Comisia tehnică de amenajare a teritoriului şi urbanism, ca organ consultativ cu atribuţii de analiză, expertizare tehnică şi consultanţă, care asigură fundamentarea tehnică a avizului arhitectului-şef”,

raportat la prevederile Hotărârii Consiliului Județean Satu Mare nr. 126/ 26.06.2017 privind aprobarea componenței nominale a Comisiei Tehnice de Amenajare a Teritoriului și Urbanism a județului Satu Mare şi a Regulamentului de funcţionare a acesteia,

luând în considerare faptul că, membrii comisiei sunt specialişti atestaţi din domeniul urbanismului, arhitecturii, monumentelor istorice, arheologiei, precum şi din domeniul sociologiei, economiei, geografiei, ingineri constructori, ingineri de reţele edilitare, transport,

justificat de necesitatea înlocuirii unor specialiști din cadrul Comisiei Tehnice de Amenajare a Teritoriului şi Urbanism a judeţului Satu Mare, în vederea asigurării continuității funcționării acesteia, se impune modificarea actualei componenţe a Comisiei, în conformitate cu Anexa nr. I la Proiectul de hotărâre nr. \_\_\_\_\_\_/ \_\_\_\_\_\_\_2024.

De asemenea, în vederea ameliorării actualei funcționări a Comisiei Tehnice de Amenajare a Teritoriului şi Urbanism a judeţului Satu Mare, precum și în vederea operativității și optimizării activității acesteia, se impune modificarea actualului Regulament de funcționare a Comisiei, în conformitate cu Anexa nr. II la Proiectul de hotărâre nr. \_\_\_\_\_\_/ \_\_\_\_\_\_\_2024.

Faţă de cele de mai sus,

în temeiul prevederilor art. 182 alin. (4), cu trimitere la art. 136 alin. (8) lit. b) și alin. (10) din Ordonanța de urgență a Guvernului României nr. 57/2019 privind Codul administrativ, cu modificările şi completările ulterioare,

**PROPUNEM:**

**adoptarea Proiectului de hotărâre pentru modificarea Anexei nr. 1 și a Anexei nr. 2**

**la Hotărârea Consiliului Judeţean Satu Mare nr. 126/ 26.06.2017 privind aprobarea componenţei nominale a Comisiei Tehnice de Amenajare a Teritoriului şi Urbanism**

**a judeţului Satu Mare şi a Regulamentului de funcţionare a acesteia**

**ARHITECT ŞEF**

**Arh. Gyüre Rotariuc Noémi Andrea**

**VIZAT JURIDIC**

**Cons.jr. Chirilă Monica Roxana**

Red/tehn Chirilă Monica Roxana / 5 ex.